เรื่องร้องเรียน (ความปลอดภัย,กีดขวาง,ถนน,ร้องเรียน) วันที่ 2023-08-07 06:29:50 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031209 

ขอให้แก้ไขปัญหาการวางจำหน่ายสินค้าบนบาทวิถี บริเวณซอยสุขสวัสดิ์ 19 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร จุด สังเกตตั้งแต่ปากซอยสุขสวัสดิ์ 19 ไปจนถึงด้านหน้าโรงเรียนวัดบางปะกอก ซึ่งมีระยะทางประมาณ 500 เมตร เนื่องจากผู้ร้องแจ้งว่าภายในซอยดังกล่าวจะมีถนนจำนวน 2 ช่องทางการจราจร โดยจะมีการกำหนดให้สามารถจอดรถได้ตามวันคู่ และวันคี่ แต่ที่ผู้ร้องประสบปัญหาคือบนบาทวิถีนั้น จะมีพ่อค้าแม่ค้าจะทำการตั้งแผงจำหน่ายสินค้า และวางโต๊ะบนบาทวิถี เพื่อจำหน่ายให้แก่เด็กนักเรียน และผู้ปกครองจำนวน 2 ช่วงเวลา ช่วงเวลาแรก เวลาประมาณ 07.00 - 08.00 น. และช่วงเวลาที่สองเวลาประมาณ 15.00 - 17.30 น. เป็นประจำทุกวัน ซึ่งการตั้งแผงจำหน่ายสินค้าบนบาทวิถีทำให้กีดขวางการสัญจรบนบาทวิถี เป็นสาเหตุให้เด็กนักเรียน และประชาชนที่สัญจรผ่านพื้นที่ดังกล่าวฯ จะต้องลงไปเดินบนพื้นผิวการจราจร ประกอบกับปัจจุบัน (วันที่ 20 กุมภาพันธ์ 2560) ผู้ร้องแจ้งว่าพบเห็นกลุ่มพ่อค้าแม่ค้า ทำการตั้งแผงจำหน่ายสินค้ามากขึ้นกว่าเดิม อีกทั้งยังก่อให้เกิดอุบัติเหตุรถเฉี่ยวชนเด็กนักเรียนที่ลงไปเดินบนพื้นผิวการจราจรอีกด้วย  ส่งผลให้ได้รับความเดือดร้อนเป็นอย่างมาก 
//ล่าสุด วันที่ 5 สิงหาคม 2566 เวลาประมาณ 17.00 น.  ผู้ร้องยังพบเห็นการวางจำหน่ายสินค้าบนบาทวิถี และการวางเก้าอี้กีดขวางบนบาทวิถีอยู่เช่นเดิม ทำให้ผู้ร้องและประชาชนที่สัญจรผ่านได้รับความเดือดร้อนเป็นอย่างมาก จึงประสงค์ให้หน่วยงานที่รับผิดชอบลงพื้นที่ตรวจสอบและแก้ไขปัญหาให้กับประชาชนอีกครั้ง


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata